Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 444

3. A tervezés elmélete és gyakorlata 3.1. Tervezési alapismeretek követelményei — Tudja ismertetni és jellemezni a női öltözékrendszer és az öltözék elemeinek kialakulását, fejlődését, a divat hatását a modern öltözködésben. — Ismerje és alkalmazza a divat szakkifejezéseit. — Legyen képes az öltözékek külső és belső arányainak, célszerű anyagainak, szabásvonalainak elemzésére és kialakítására a tervezés során: = horizontális, vertikális, átlós belső osztások azonos befoglaló formában, = a blúz, a szoknya, a nadrág, a mellény, = a ruha, = a kosztüm, a kabát, = a kötött öltözék, = a bőrruházat, = a fehérnemű és fürdőruha, = a sportruházat, = a formaruha. — Tudjon tervezési vázlatokat, tervdokumentációt készíteni a várható változások (szín, anyag, forma) alkalmazásával. — Legyen képes egy kiválasztott öltözékterv műhelyben történő kivitelezésére. 3.2. Divatlapolvasás követelményei — Ismerje és tudja használni a divatsajtóban, szakfolyóiratokban, szakirodalomban használatos ruhaipari szakkifejezéseket. — Tudja felsorolni az egyes öltözéktípusok, ruhafajták jellegzetességeit, szakszerű leírását a funkció, szín, alapanyag és szabászati jelleg szerint, és előfordulásukat a különböző évek divatjában. 3.3. Divattrend-ismeretek követelményei — Ismerje és tudja jellemezni a divattrend szerepét, jelentőségét. — Tudja meghatározni a trendcsoportokat szakterület szerint. — Tudja jellemezni a trendek összetételét korcsoportok, nemek, öltözéktípusok szerint. — Ismerje a trendstílusok jellemzőit, kialakításuk befolyásoló tényezőit (gazdasági előfeltételek, kutatási eredmények, kereskedelmi befolyásoló tényezők, kulturális hatások, művészeti irányzatok, politikai hatások, mozgalmak stb.). — Ismerje a trend információbázisokat, az információs lehetőségeket, az információ felhasználásának területeit, hatásait, módjait. 3.4. Ötletfejlesztés követelményei — Tudjon ötletet gyűjteni megadott korabeli divatrajzokból. — Tudjon tervezni az alapötlet felhasználásával. — Tudja az ötletet továbbfejleszteni a tervezés során. 3.5. Funkcionális tervezés követelményei 3.5.1. Szabás nélküli kiterített formák (drapéria, lepelruha) tervezése. — Tudjon tervezni szabad formakialakítással egyedi ruhaterveket szabászati szerkesztés nélkül geometrikus síkelemekből (kör, négyzet, téglalap stb.) és ókori lepelruhákból modern változatban. 3.5.2. Anyagtársítások készítése különféle ruhaformák terveihez. — Legyenek képesek arány- és anyagábrázolási, szabászati ismereteik alapján kreativitásuk fejlesztésére, neves ötletadó tervezők példáinak bemutatása alapján pedig önálló öltözéktervezésre. 3.5.3. Tervezés eltérő alkatokra az alkati sajátosságok és az öltözködés összefüggéseinek alkalmazásával. — Ismerje fel a jellegzetes női testformákat, tudja alkalmazni az alakot legjobban öltöztető formákat, szabásvonalakat, színeket, mintákat az aktuális divattrend felhasználásával. — Ismerje a tipikustól eltérő testalkatok helyes és helytelen öltöztetésének jellemzőit, a kellékek szerepét, az ízlésformálás fontosságát. 3.5.4. Tervezés elmúlt korok inspirációi alapján (retro). — Legyen képes ötletet meríteni az elmúlt korok öltözékeinek tárházából és az inspirációkat átértékelve a mai kor igényeinek megfelelő öltözékterveket elkészíteni. 3.5.5. Tervezés a magyar népművészet inspirációja alapján. — Tudja jellemezni a különböző magyar népviseletek hatását a közelmúlt divattrendjére. — Legyen képes önálló gyűjtés alapján sajátkezű rajz, illetve fotodokumentációs anyag összeállítására, a tervező számára érdekes, ötletadó részletek ábrázolására, a felhasználási módok megfogalmazására. — Tudjon sikeresen beépíteni egy önmaga által választott ötletet a mai divatirányzatba. — Legyen képes az alapötletet továbbfejleszteni. 3.5.6. Kereskedelmi kollekció tervezése az aktuális divatirányzat, a trend figyelembevételével. — Tudjon tervezni egymással kombinálható modellekből kereskedelmi kollekciót. 2000/78. szám — Ismerje a kollekció alaptípusok jellemzőit, az egyéni vagy alapruhatár és a kereskedelmi kollekcióalap összetevőit. — Tudjon koordinált kollekciót tervezni adott témakörhöz stílus és alkalom szerint egymáshoz illeszkedő modellekből. — Legyen képes az adott kollekción belül a szín, az alapanyag, a szabásvonalak, a díszítőelemek összhangjának megteremtésére. — Tudjon kollázsokat készíteni a stílus, az anyag és a szín összehangolásával. 3.5.7. Alkalmi öltözékek tervezése — Ismerje az ünnepi alkalmakra viselhető öltözékek fő jellegzetességeit (szín, alapanyag, forma, díszítés stb.). — Tudjon tervezni délutáni ruhát, színházba, hangversenyre illő öltözéket, coctail ruhát, estélyi ruhát. — Tudjon délutáni és estélyi ruha kollekciót tervezni. 3.5.8. Kalaptervezés — Tudjon az öltözék igényes összképéhez tartozó sapkát, kalapot, fejdíszt tervezni és modellezni, illetve kiválasztani. 3.5.9. Formaruha, egyenruha tervezése — Ismerje és tudja alkalmazni az egységes arculati karakter meghatározásának elveit különböző funkcióknak megfelelő öltözékek tervezésénél. — Tudjon különbséget tenni a formaruha és az egyenruha között. — Tudjon formaruhát vagy egyenruhát tervezni megadott koncepció szerint. 3.5.10. Tervezés saját alkatra — Ismerje az egyéniség fogalmát, az egyéni öltözködés összetevőit. — Ismerje saját arányait, az alkalmazható szín- és formalehet őségeket. — Tudjon tervezni öltözéket saját részre, sajátos stílussal. 3.5.11. Bőrruházat tervezése — Ismerje a bőrtípusokat, tudja behatárolni felhasználási területüket a funkció, a stílus és a gazdasági összefüggések ismeretében. — Legyen képes bőrből készülő öltözéktervek készítésére. 3.5.12. Divatbemutató tréning — Ismerje a divatbemutató koncepciójának összeállítási elveit. — Ismerje a kiválasztott időszak színeit, az anyag- és színtablók készítési elvét. — Ismerje a célcsoportokat és tudja jellemezni öltöztetésüket. — Legyen tájékozott a szabászati elveket és a próbákat illetően. — Ismerje a modellkészítés és varrásirányítás alapvető feladatait. — Ismerje a bemutató stílusának megfelelő mozgás és zene kiválasztásának elveit. 3.6. Divatbemutató előkészítésének és lebonyolításának követelményei — Legyen képes a divatbemutató koncepciójának összeállítására. — A kiválasztott időszak színeit alkalmazza a bemutatón. — Tudjon anyag- és színtablót készíteni. — Tudja szakszerűen megtervezni a célcsoport öltözékét. — Tudja kiválasztani a megfelelő kellékeket. — Tudjon konzultálni a szabászokkal, modellkészítőkkel. — Vegyen részt a próbák irányításában. — Vegyen részt a mozgáspróbák szervezésében és a lebonyolításban. — Vegyen részt a stábértekezlet munkájában, a divatbemutató megszervezésében, lebonyolításában.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes